
Pirkimo sąlygų 
2 PRIEDAS
	TECHNINĖ SPECIFIKACIJA LAUKO UNIFORMOS BATAMS

I. Bendri reikalavimai
	
1. Lauko uniformos batai (toliau - LU batai) – skirti visų ginkluotųjų pajėgų rūšių kariams avėti šiltuoju metų laiku esant aplinkos temperatūroms nuo +6º C iki +30º C. 
2. LU batai turi apsaugoti karių kojas nuo fizinio sužalojimo, traumų, užtikrinti kojos komfortą ir stabilumą karinių lauko pratybų metu ar vykdant kasdienės tarnybos užduotis.
3. LU batai turi būti sertifikuoti pagal EN/ISO 20347 standartą arba jam lygiavertį ir atitikti šioje techninėje specifikacijoje ir sutartyje nustatytus reikalavimus. 
4. Batų kokybės garantijos terminas – ne mažiau kaip 12 (dvylika) mėnesių aktyvios eksploatacijos sąlygomis, kuris skaičiuojamas nuo prekių išdavimo iš Pirkėjo sandėlio dienos, 24 (dvidešimt keturi) mėnesiai nuo prekių priėmimo į sandėlį dokumentų pasirašymo dienos.

II. Techniniai reikalavimai

5. LU batai – tai rudi, odiniai suvarstomi auliniai batai, su pamušalu (be membranos), ištisiniu padu turinčiu raštą bei guminiu apsauginiu apvadu. Pagrindinė batviršio odos spalva turi būti artima Pantone 18-1027 TPX, o išorinio pado bei guminių apsauginių detalių spalva – artima Pantone 19-1101 TPX. Kitos išorinės batų detalės turi būti tamsiai rudos spalvos, artimos Pantone 19-1218 TPX, derančios prie pagrindinės spalvos.  Reikalavimai pagrindinėms medžiagoms nurodyti techninės specifikacijos 2 lentelėje „Reikalavimai pagrindinėms medžiagoms (techninės charakteristikos)“ (toliau – 2 lentelė). Techninėje specifikacijoje  pateiktas iliustracinio pobūdžio LU batų eskizas. 
6. Visi išmatavimai ir vertės pateikti baziniam 270 batų dydžiui.
7. LU batų (270 dydžio) poros svoris turi būti ≤ 1,6 kg.
8. LU bato aulo aukštis matuojant nuo vidpadžio dalies ties kulnu iki aukščiausios aulo dalies (be liežuvio) privalo būti 17,5 cm ± 1,0 cm (dydžiui 270, nustatant pagal EN ISO 20344 , 5.2.1 p. arba jam lygiavertį standartą ).
9. LU batų batviršis – gaminamas iš natūralios vandeniui atsparios odos (kvėpuojanti hidrofobinė nubuko oda), kurios spalva turi būti artima Pantone 18-1027 TPX (techninės charakteristikos  nurodytos techninės specifikacijos 2 lentelėje). 
10. Pamušalas – tai prakaitą sugerianti, greitai džiūstanti kelių sluoksnių laminuota medžiaga, minkšta, patvari trinčiai ir nusidėvėjimui (pamušalo techninės charakteristikos nurodytos techninės specifikacijos 2 lentelėje). 
11. Bato liežuvėlis, anatominės formos, skirtas apsaugoti pėdą nuo batraiščių ir kilpų poveikio, kojos kelties komfortui, patogumui ir stabilumui užtikrinti - liežuvėlio viduje turi būti įdėtas paminkštinimas (bato liežuvėlio techninės charakteristikos nurodytos techninės specifikacijos  2 lentelėje). 
12. Bato liežuvėlis – anatominės formos, gaminamas iš natūralios odos taip, kad fiziologiškai nesumažintų ir neapsunkintų bato lankstumo ties keltimi. Liežuvėlyje turi būti numatytas elementas (kilputė ar kitoks sprendimas), skirtas bato liežuvėlio fiksavimui batraiščiais. 
13. Pėdos apsaugai nuo drėgmės, smėlio, akmenukų ar kitų nepageidaujamų veiksnių patekimo į bato vidų, bato liežuvėlis papildomomis odinėmis detalėmis (vadinamomis „auselėmis“ arba „klostėmis“) privalo jungtis su bato šoneliais per visą jų ilgį iki pat viršutinės aulo briaunos (arba ne žemiau kaip iki priešpaskutinės batraiščių kilpų poros). Šios detalės turi būti pagamintos iš minkštos, plonos, tačiau tvirtos natūralios odos, kad sulenktos nesudarytų standžių klosčių, nespaustų kojos kelties ir nekeltų diskomforto judėjimo metu. Sujungimo siūlės turi būti sandarios ir papildomai apsaugotos nuo drėgmės prasiskverbimo. 
14. LU batai turi sutvirtinti koją ties kulkšnimi ir užtikrinti jos stabilumą vaikštant, bėgant, šliaužiant, einant pritūpus ar pan. Bato aulas turi  įtvirtinti čiurną ir riboti skersinį sukamąjį pėdos judesį,  apsaugodamas koją nuo patempimų ar traumų, tačiau neapribodamas natūralaus pėdos lankstumo judėjimo kryptimi.
15. Išorinis padas turi turėti reljefinį paviršių (gruoblėtas), stambaus rašto, antistatinis, atsparus alyvai, hidrolizei ir nusidėvėjimui, gaminamas iš gumos ir PU arba gumos ir mikro gumos kompozito, arba kitų jiems lygiaverčių medžiagų. Raštas suprojektuotas taip, kad atsispyrimo nuo žemės atžvilgiu smailūs rašto iškyšuliai būtų orientuoti įvairiomis kryptimis ir sukibtų su judėjimo paviršiumi ar atrama. Pado konstrukcija privalo turėti savaiminio išsivalymo funkciją, kad judant tarp rašto elementų nesikauptų purvas ar akmenukai. Kulno dalyje turi būti integruota energijos absorbcijos zona (smūgių slopinimas), o pado priekinė dalis (noselė) turi būti užkelta ant batviršio, apsaugant odą nuo tiesioginio mechaninio poveikio ir trinties šliaužiant ar klūpint.  Pado techninės charakteristikos nurodytos techninės specifikacijos  2 lentelėje  ( PU tarpupadžio spalva artima Pantone 19-1101 TPX ).
16. Batų nosis ir kulnas iš išorės prie susijungimo su padu turi būti padengti papildoma apsaugine gumine detale (juosta), skirta geresniam purvo atstūmimui ir batviršio apsaugai nuo mechaninių pažeidimų, trinties bei įplėšimų intensyvaus naudojimo metu (šliaužiant, klūpint ar judant raižyta vietove). Priekinė ir galinė apsauginės detalės turi proporcingai ir anatomiškai dengti didžiausio mechaninio poveikio zonas ties pirštais ir kulnu, užtikrinant konstrukcijos ilgaamžiškumą. Siekiant didesnio bato konstrukcijos patvarumo, šios apsauginės detalės gali būti suformuotos kaip vientisa (monolitinė) išorinio pado dalis, aukštai užliejant pado gumos sluoksnį ant bato nosies ir kulno zonų. Guminės apsauginės detalės spalva turi būti artima pado spalvai – Pantone 19-1101 TPX. 
17. Viršutinė aulo dalis (minkštas kantas) turi būti anatomiškai paminkštinta ir užtikrinti efektyvų pėdos vėdinimą bei oro cirkuliaciją bato viduje judėjimo metu. Kanto konstrukcijoje turi būti numatytas sprendimas oro pralaidumui užtikrinti (pavyzdžiui, suformuotos ventiliacinės angos, laidžios orui tekstilės intarpai arba trimatis 3D tinklelis). Avalynės konstrukcija privalo užtikrinti, kad per vėdinimo elementus į bato vidų nepatektų smėlis, dulkės ar purvas, o vidinio sluoksnio pamušalas būtų pagamintas iš laidžios orui, drėgmę garinančios tekstilės. 
18. Batviršio šoninių detalių konstrukcija ties kulkšnies kauliukais privalo turėti integruotą papildomą apsaugą nuo mechaninių smūgių bei traumų. Ši apsauga gali būti suformuota išorinėmis detalėmis iš polimerinių medžiagų (pavyzdžiui, termoplastinio PU ar lygiavertės medžiagos, kurios spalva artima Pantone 19-1218 TPX) arba integruota vidiniuose avalynės sluoksniuose (naudojant smūgį sugeriančias medžiagas/įdėklus). Vidinė šios zonos pusė privalo būti paminkštinta ergonomišku, anatominiu putų poliuretano arba jam lygiaverčiu minkštu užpildu, užtikrinančiu komfortą ir apsaugančiu nuo trinties.
19. Bato nosies dalis turi apsaugoti pirštų zoną nuo išorinio poveikio, smūgių bei užtikrinti batų priekio atsparumą deformacijai (išlaikyti pradinę formą spaudžiant), todėl privalo turėti vidinę termoplastiko / poliesterio arba kitos joms lygiavertės, formą išlaikančios medžiagos detalę. Bato nosies techninės charakteristikos nurodytos 2 lentelėje. 
20. Užkulnis privalo patikimai sutvirtinti gaminio kulno dalį, stabilizuoti pėdą judėjimo metu ir apsaugoti ją nuo traumų. Kietas vidinis užkulnis (sustiprinimas) turi anatomiškai atitikti pėdos kulno formą ir būti suformuotas iš termoplastiko, termoplastinio kompozito ar kitos joms lygiavertės, formą išlaikančios medžiagos. Užkulniui naudojama medžiaga ir jos storis turi užtikrinti didelį gaminio atsparumą pakartotiniam lankstymui mechaninėms deformacijoms bei neprarasti savo standumo savybių veikiant drėgmei. 
21. LU  batai privalo pasižymėti antistatinėmis savybėmis ir atitikti standarto EN ISO 20347 (arba jam lygiaverčio) reikalavimus, taikomus antistatinei avalynei (žymėjimas A arba atitinkamas bendrasis saugumo lygis, kurio sudėtyje šis reikalavimas yra privalomas, pavyzdžiui, O1, O2, O3, O6, O7).
22. LU bato konstrukcija turi būti pritaikyta taip, kad išėmus gamyklinį įdėklą, būtų galima įdėti individualų ortopedinį įdėklą.
23.  LU batai turi turėti, ėjimo smūgio atatranką amortizuojančius, mažinančius pėdos pado trintį, sugeriančius prakaitą, bei palaikančius pėdą taisyklingoje padėtyje, keičiamus ir 30°C temperatūroje plaunamus įdėklus – įklotes. Įdėklai turi atitikti pėdos pado paviršiaus geometriją, techninės charakteristikos nurodytos techninės specifikacijos 2 lentelėje.
24. Įdėklas turi būti pagamintas iš amortizuojančių, ergonomiškų ir formą išlaikančių putų polimerų (pavyzdžiui, putų poliuretano (PU), EVA ar joms lygiaverčių medžiagų / kompozitų). Įdėklo viršutinis sluoksnis (paviršius, besiliečiantis su pėda) privalo būti padengtas dilimui atsparia, drėgmę sugeriančia ir pralaidžia orui tekstile, mikropluoštu arba lygiaverte medžiaga. Kiekviena avalynės pora privalo būti komplektuojama su vienu papildomu (atsarginiu) identiškų įdėklų komplektu. 
25. Batai turi turėti  greito suvarstymo ar užsegimo sistemą, užtikrinančią tolygų, greitą ir tvirtą pėdos bei aulo fiksavimą. Sistema turi būti suprojektuota taip, kad pėdos ir aulo zonos galėtų būti stabilizuotos atskirai arba tolygiai viena operacija. Galimi sprendimai: tradicinė greito suvarstymo sistema, kurią sudaro mažos trinties metalinės kilpos apatinėje dalyje, bent viena pora „užsirakinančių“ fiksatorių (ties kelties lenkimo vieta) ir uždaros metalinės kilpos arba kabliukai viršutinėje aulo dalyje. Šiuo atveju batraiščiai turi būti apvalūs, atsparūs dilimui, drėgmei ir tamsiai rudos spalvos. Arba ekvivalentinė mechaninė/modulinė greito suvarstymo sistema (pvz., sukamoji diskinė sistema su plieniniais/ sintetiniais troseliais, greito įtempimo fiksatoriai ar pan.), užtikrinanti ne mažesnį patikimumą, atsparumą purvui bei dilimui. Visos sistemos detalės turi būti atsparios korozijai, mechaniniam poveikiui ir neturėti aštrių briaunų, galinčių pažeisti suvarstymo elementus. Sistemos spalva turi derėti prie bendro batų dizaino. 
26. Bato konstrukcijoje (liežuvėlio viršutinėje dalyje arba ant išorinės aulo dalies) privalo būti integruota funkcionali, tampri kišenėlė, skirta suvarstytų batraiščių galams paslėpti. Bato galinėje dalyje (aulo viršuje) turi būti prisiūta tvirta užtraukimo kilpa iš tekstilinės juostelės, skirta lengvesniam bato apsiavimui. 
27. Batai turi būti gaminami pagal ergonominius avalynės reikalavimus, užtikrinant pėdos komfortą ir antropometrinį suderinamumą. 
28. Avalynė turi būti pagaminta naudojant anatomiškai taisyklingos pėdos formos priekinės dalies kurpalį. Bato noselės dalis negali turėti staigaus ar agresyvaus siaurėjimo smailėjimo kryptimi. Konstrukcija privalo užtikrinti, kad didysis pėdos pirštas išliktų tiesioje padėtyje, o kiti pirštai turėtų pakankamai erdvės natūraliai išsiskleisti aktyvaus judėjimo, ilgalaikio žygiavimo ir pėdos pabrinkimo metu.
29. Išorinio pado, vidinio rėmo bei įdėklo konstrukcija pėdos viduryje turi turėti platų, stabilų pagrindą su tiesiu arba minimaliai įlenktu šoniniu profiliu. Neleidžiami agresyvūs vidiniai pado plastikiniai ar guminiai stabilizavimo rėmai/pakėlimai, kurie mechaniškai spaudžia, susiaurina ar įlenkia vidurinę pėdos dalį iš šonų ar iš apačios. Bato vidurys turi užtikrinti stabilią atramą ir laisvę plačią ar plokštesnę pėdą turintiems vartotojams.
30. [bookmark: _GoBack]Batai turi būti gaminami ne mažesniu diapazonu, kaip nuo 35 iki 51 dydžio pagal europinę sistemą (atitinkamai nuo 225 iki 330 dydžio pagal ISO 9407 Mondopoint standartą arba jam lygiavertį) ir  3 skirtingų pločių  (nurodyta 1 lentelėje).

DYDŽIAI
 
1 lentelė 
	Batų dydis
	Batų dydžio atitikmuo
	Bato plotis 1
	Bato plotis 2
	Bato plotis 3

	Pėdos ilgis, mm
	Dydis pagal
Štichine
sistemą
	Pėdos apimtis , mm
	Pėdos apimtis , mm
	Pėdos apimtis , mm

	225
	35
	232
	238
	245

	230
	36
	234,5
	240,5
	247,5

	235
	37
	237
	243
	250

	240
	37,5
	239,5
	245,5
	252,5

	245
	38
	242
	248
	255

	250
	39
	248
	254
	261

	255
	40
	251
	257
	264

	260
	41
	253,5
	259,5
	266,5

	265
	41,5
	256,5
	262,5
	269,5

	270
	42
	259
	265
	272

	275
	43
	264
	270
	277

	280
	44
	267
	273
	280

	285
	45
	269,5
	275,5
	282,5

	290
	45,5
	272
	278
	285

	295
	46
	274,5
	280,5
	287,5

	300
	47
	280
	286
	293

	305
	48
	285,5
	291,5
	298,5

	310
	49
	288
	294
	301

	320
	50
	293
	299
	306

	330
	51
	295,5
	301,5
	308,5



REIKALAVIMAI PAGRINDINĖMS MEDŽIAGOMS (TECHNINĖS CHARAKTERISTIKOS)
2 lentelė 

	Eil.
Nr.
	Parametro pavadinimas
	Dimensija
	Rodiklio reikšmė
	Bandymų metodo žymuo

	
	Bendri reikalavimai avalynei

	1.
	Atsparumas sąlyčiui su karštu paviršiumi
	
	simbolis
HRO
	EN ISO 20344 ,
punktas 8.9
arba lygiavertis

	2.
	Atsparumas vandeniui 
	
	simbolis
WR
	EN ISO 20344 
punktas 5.18
arba lygiavertis

	3.
	Atsparumas slydimui
	
	simbolis
SR
	EN ISO 20344 
punktas 5.14
arba lygiavertis

	4.
	Atsparumas degalams ir alyvai
	    ≤ 5,0 %
	simbolis
FO
	EN ISO 20344 
punktas 8.8
arba lygiavertis

	5.
	Šilumos izoliacija (temperatūros pokytis)
	˚C
	Simbolis HI
≤ 14,0
	EN ISO 20344 
punktas 5.15
arba lygiavertis

	6.
	Šalčio izoliacija (temperatūros pokytis)
	˚C
	Simbolis CI
≤ 10,0
	EN ISO 20344 
punktas 5.16
arba lygiavertis

	7.
	Energijos absorbcija kulno srityje

	J
	≥ 20
	EN ISO 20344 
punktas 5.17
arba lygiavertis

	8.
	Čiurnos apsauga
	
	Simbolis
AN
	EN ISO 20344 
punktas 5.21
arba lygiavertis

	
	Reikalavimai viršaus odai (spalva artima Pantone 18-1027 TPX)

	9.
	Storis
	mm
	2,0 – 2,2
	EN ISO 2589 
arba lygiavertis

	10.
	Plėšimo apkrova
(dvigubas kraštas)
	N
	≥ 175 
	EN ISO 20344 
punktas 6.3
arba lygiavertis

	11.
	Vandens 
prasiskverbimo laikas
	min
	≥ 180
	EN ISO 20344 
punktas 6.13
arba lygiavertis

	12.
	Vandens garų pralaidumas
	mg/cm2h
	≥ 7,0
	EN ISO 20344 
punktas 6.6, 
EN ISO 14268 
arba lygiavertis

	
	Reikalavimai liežuvio, viršutinės aulo detalės ir kulno  odai (spalva artima Pantone 19-1218 TPX)

	13.
	Storis
	mm
	1,1 – 1,3
	EN ISO 2589 
 arba lygiavertis

	14.
	Atsparumas lankstymui, be pluošto sutrūkinėjimo
Sausai
Šlapiai

	
sūkiai

	
≥ 100 000
≥ 50 000
	EN ISO 5402-1 
arba lygiavertis

	15.
	Vandens garų pralaidumas
	mg/cm2h
	≥ 9,0
	EN ISO 20344 
punktas 6.6, 
EN ISO 14268 
arba lygiavertis

	16.
	Vandens 
prasiskverbimo laikas
	min
	≥ 360
	EN ISO 20344 
punktas 6.13,
EN ISO 5403-1 
arba lygiavertis

	17.
	Plėšimo apkrova 
(dvigubas kraštas)
	N
	≥ 100
	EN ISO 20344 
punktas 6.3
arba lygiavertis

	
	Pamušalas

	18.
	Storis
	mm
	1,3 ± 0,1
	nurodyti

	19.
	Bazinis svoris
	g/m²
	≤ 360
	nurodyti

	20.
	Plyšimo jėga
	N
	≥ 80
	EN ISO 20344 
punktas 6.3
arba lygiavertis

	21.
	Vandens garų pralaidumas
	mg/cm²h
	≥ 30
	EN ISO 20344 
punktas 6.8, 
EN ISO 14268 
arba lygiavertis

	22.
	Atsparumas dilinimui 
sausai
šlapiai
	sūkiai

	
≥ 200 000
≥ 100 000
	EN ISO 20344 
punktas 6.12,
EN ISO 12947-2 
arba lygiavertis

	
	Liežuvio pamušalas, aulo viršutinės dalies pamušalas

	23.


	Megztas poliesterio audinys
	g/m²
	≤ 210



	



	24.
	Plyšimo jėga
	N
	≥ 17
	EN ISO 20344 
punktas 6.3
arba lygiavertis

	25.
	Vandens garų pralaidumas
	mg/cm²h
	≥ 50
	EN ISO 20344 
punktas 6.6, 
EN ISO 14268 
arba lygiavertis

	26.
	Atsparumas dilinimui
Sausai
Šlapiai
	
sūkiai

	
≥ 100 000
≥ 50 000
	EN ISO 20344 
punktas 6.12
arba lygiavertis

	
	Vidinė kulno medžiaga

	27.
	Storis
	mm
	1,1-1,3
	EN ISO 2589 
arba lygiavertis

	28.
	Plyšimo jėga
	N
	≥ 30
	EN ISO 20344 
punktas 6.3
arba lygiavertis

	29.
	Vandens garų pralaidumas
	mg/cm²h
	≥ 10
	EN ISO 20344 
punktas 6.6, 
EN ISO 14268 
arba lygiavertis

	30.
	Atsparumas dilimui
Sausai
Šlapiai
	
sūkiai

	≥ 100 000
≥ 50 000
	EN ISO 20344 
punktas 6.12,
EN ISO 12947-2 ,
arba lygiavertis

	
	Išimamas įdėklas

	31.
	Vandens sugertis 
	mg/cm²
	≥ 220
	EN ISO 20344 
punktas 7.2
arba lygiavertis

	32.
	Vandens desorbcija
	%
	≥ 99
	EN ISO 20344 
punktas 7.2
arba lygiavertis

	33.
	Atsparumas dilinimui
Sausai
Šlapiai
	
sūkiai

	
≥ 200 000
≥ 100 000
	EN ISO 20344 
punktas 6.12,
EN ISO 12947-2 ,
arba lygiavertis

	
	Įdėklas karštam klimatui  (perforuotas)

	34.
	Vandens sugėrimas
	mg/cm²
	≥ 200
	EN ISO 20344 
punktas 7.2
arba lygiavertis

	35.
	Vandens desorbcija
	%
	≥ 99
	EN ISO 20344 
punktas 7.2
arba lygiavertis

	36.
	Atsparumas dilinimui
Sausai
Šlapiai
	sūkiai
	
≥ 350 000
≥ 80 000
	EN ISO 20344 
punktas 6.12,
EN ISO 12947-2 ,
arba lygiavertis

	
	Noselės dalis
(termoplastikas/poliesteris arba lygiavertė medžiaga )

	37.
	Storis
	mm
	1,1 – 1,3
	nurodyti

	38.
	Svoris
	g/m²
	1000 – 1100
	nurodyti

	
	Padas  (spalva artima  Pantone 19-1101 TPX)

	39.
	Protektoriaus gylis
	mm
	≥ 5,0
	EN ISO 20344 
punktas 8.2
arba lygiavertis

	40.
	Plyšimo jėga
	kN/m
	
≥ 20

	EN ISO 20344 
punktas 8.3
arba lygiavertis

	41.
	Atsparumas dilimui
	mm³
	≤ 120
	EN ISO 20344 
punktas 8.4
arba lygiavertis 




	

III. Ženklinimas, pakavimas ir priėmimas



31. Sudarius sutartį, derinami ir tvirtinami darbiniai pavyzdžiai, kurie yra pagrindas priimant gaminius.
32. Darbinio pavyzdžio tvirtinimui tiekėjas pristato:
· dvi identiškas gaminių poras;
· naudojimo/priežiūros instrukciją suderinimui, kurioje turi būti aprašytos gaminio savybės, paskirtis, pateikta informacija, kaip teisingai apsiauti, avėti batus ir kaip tinkamai juos prižiūrėti (instrukcija turės būti pridėta prie kiekvienos batų poros arba gali būti pateikta QR kodu batų ženklinimo etiketėje);
· gaminio techninį aprašymą su dokumentais (tyrimų protokolais, sertifikatais, gamintojo patvirtinimais ir pan.), patvirtinančiais gaminio siuvime panaudotų medžiagų (odos, furnitūros ir t.t.) atitikimą techninėje specifikacijoje ir sutartyje nurodytiems reikalavimams.
33. Masinę gamybą leidžiama pradėti tik patvirtinus darbinius pavyzdžius.
34. Avalynė žymima etiketė ant bato liežuvio, aulo vidinės pusės ar kitoje matomoje vietoje kurioje nurodoma :
· dydis  (dydžio žymėjimas derinamas darbinio pavyzdžio derinimo metu);
· gamintojo pavadinimas arba prekės ženklas;
· sutarties data ir numeris;
· prekės partijos ir siuntos indeksas;
· pagaminimo data.
35. Etiketė turi būti patikima, ženklinimo rekvizitai turi būti pakankamo dydžio, kad būtų galima lengvai perskaityti ir suprasti pateikiamą informaciją.
36. Avalynė pakuojama poromis į dėžutes. Dėžutės turi būti atsparios ilgam sandėliavimui ir daugkartiniams pervežimams su vėdinimo angelėmis (mažiausiai 3). Kiekvienoje dėžutėje turi būti priežiūros instrukcija, dėžutė turi būti paženklinta etikete, kurioje nurodoma:
· tiekėjo pavadinimas arba prekės ženklas;
· gamintojo pavadinimas arba prekės ženklas (jei nesutampa su tiekėju);
· importuotoms prekėms nurodyti prekės kilmės šalį, jeigu ji nesutampa su šalimi, kurioje registruota gamintojo buveinė;
· gaminio pavadinimas (turi atitikti nurodytą sutartyje);
· dydis  (dydžio žymėjimas derinamas darbinio pavyzdžio derinimo metu);
· sutarties data ir numeris;
· prekės partijos ir siuntos indeksas;
· pagaminimo data.
· NSN kodas.
37. Dėžutės sudedamos į kartono dėžes. Dėžės turi būti atsparios ilgam sandėliavimui ir daugkartiniams pervežimams. Kiekvienoje dėžėje turi būti tik vieno dydžio avalynė. Kartoninės dėžės ženklinamos etiketėmis, kuriose nurodoma:
· tiekėjo pavadinimas arba prekės ženklas;
· gamintojo pavadinimas arba prekės ženklas (jei nesutampa su tiekėju);
· importuotoms prekėms nurodyti prekės kilmės šalį, jeigu ji nesutampa su šalimi, kurioje registruota gamintojo buveinė;
· gaminio pavadinimas (turi atitikti nurodytą sutartyje);
· dydis;
· kiekis;
· sutarties data ir numeris;
· prekės partijos ir siuntos indeksas;
· pagaminimo data.
· NSN kodas.
38. Kartoninės dėžės pristatomos sudėtos ant standartinio dydžio (120 X 80 cm) euro padėklų (toliau – europaletės). Europaletės turi būti tinkamai paruoštos transportavimui: kartoninės dėžės transportavimo metu turi išlaikyti savo pradinę formą (nebūtų suspaustos ar kitaip mechaniškai pažeistos), turi būti sudėtos taip, kad neišsikištų už europaletės ribų ir tolygiai užpildytų europaletės plotą. Europaletė turi būti tvirtai apvyniota pakavimo plėvele arba sutvirtinta kitomis lygiavertėmis transportavimo priemonėmis (pvz., pakavimo juostomis, diržais ar pan.) taip, kad transportavimo metu kartoninių dėžių nebūtų galima atskirti nuo europaletės. Prie kiekvienos europaletės turi būti pritvirtintas ne mažesnio kaip A4 formato dydžio lapas su tokiais ryškiai matomais rekvizitais:
   -    tiekėjo pavadinimas;
   -    gamintojo pavadinimas arba prekės ženklas (jei nesutampa su tiekėju);
   -    gaminio pavadinimas (turi atitikti sutartyje nurodytą);
   -    dydis;
   -    dėžių kiekis;
   -    gaminių kiekis vienoje dėžėje;
   -    bendras gaminių kiekis europaletėje;
   -    kita informacija (nurodoma esant poreikiui). 
39. Gaminių pakuotės (kartoninės dėžės) turi atitikti minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ (su visais aktualiais pakeitimais ir naujausia redakcija) 2 priedo II skyriuje „Pakuotės“.
40. Gaminiai priimami partijomis ir siuntomis. Kiekviena prekių partija turi būti pažymėta sutartiniu ženklu, ir jai pateikiama prekės gamintojo atitikties deklaracija pagal  EN ISO/IEC 17050-1(ISO/IEC 17050-1) formos A.2 arba lygiaverčio standarto pavyzdį ir dokumentai (laboratorinių bandymų protokolai, gamintojo techniniai aprašymai ir kt.), patvirtinantys prekių atitikimą techninėje specifikacijoje ir sutartyje nurodytiems  reikalavimams.
41. Avalynė priimama pagal patvirtintą darbinį pavyzdį. Abu poros batai turi būti vienodo dydžio, modelio ir pagaminti iš tų pačių medžiagų, batams gaminti naudojamos medžiagos poroje neturi skirtis. Pirkėjas atsitiktinės atrankos tvarka iš pasirinktos prekių partijos tikrina prekių kokybę bei pagal sutarties sąlygas gali atlikti jų laboratorinius bandymus. Tuo atveju, kai gauti bandymų rezultatai neatitinka techninių reikalavimų, brokuojama visa prekių partija.

